Man vas oor renosterhoringsFoto: www.rhinoconservation.org ŉ Polisiewoordvoerder, lt kol Katlego Mogale, sê die polisie het die 40-jarige man gesien waar hy met ŉ swart sak in ŉ voetpaadjie geloop het. Mogale sê die man het vinniger begin loop toe hy die polisiemotor gesien het. Hy sê die man het begin hardloop en die sak in die veld gegooi. Die man is in hegtenis geneem. Die sak wat glo drie renosterhorings ingehad het, is later in die veld gevind. Die polisie het ook beslag gelê op ŉ flitslig en ŉ selfoon. Die man sal binnekort in die Pretoria Noord-landdroshof verskyn.